Pawiwahan Agung inggih punika salah satunggaling pahargyan ingkang kathah dipuntindakaken déning masarakat Jawi. Upacara pawiwahan agung punika asring kasebat upacara nganténan. Rantamaning pahargyan ingkang dipuntindakaken ugi boten prasaja, nanging kapérang dados mapinten-pinten adicara, inggih punika dipunwiwiti kanthi upacara tarub, upacara nyantri, upacara plangkahan (gumantung kaanan, saged dipuntindakaken saged boten), upacara siraman, upacara tantingan, upacara midodareni, upacara ijab, upacara panggih, upacara tampa kaya, upacara dhahar klimah, upacara kirab, resèpsi, saha dipunpungkasi upacara pamitan. Mekaten tata upacara pawiwahan agung.